PMIndiaData/PMIndiaSum huggingface dataset:
শ্রী গনপতি সচ্চিদানন্দ স্বামিজীগী ৮০শুবা মপোক কুমওন থৌরমদা পি.এম.না ফোঙদোকখিবা ৱাফমশিং

ঙসি শ্রী গনপতি সচ্চিদানন্দ স্বামিজীগী ৮০শুবা মপোক কুমওন থৌরমদা ভিদিও পাউজেল অমগী খুত্থাঙদা প্রধান মন্ত্রী শ্রী নরেন্দ্র মোদীনা ৱা ঙাঙখ্রে‍। থৌরম অদুদা প্রধান মন্ত্রীনা শ্রী গনবতি সচ্চিদানন্দ স্বামিজী অমসুং মহাক্কী তুংইনবশিংগী মফমদা য়াইফ পাউজেল পীখি‍। লাইনিংবা অমদি অখন্নবা মীথুং কয়ানা ‘হনুমত দ্বার’ শঙ্গাখিববুসু শ্রী মোদীনা পনখি‍। পুরানগী ৱারোল পল্লদুনা প্রধান মন্ত্রীনা লাইনীংবা অমা পোক্লকপা, মহাক্কী পুন্সি অসি মহাকখক্তগী খোঙচৎ নত্তে, মসিদা খুন্নাইগী চাওখৎনবা অমদি নুংঙাই য়াইফনবগী খোঙচৎ অমসু য়াওরি হায়বসিগী শ্রী গনপতি সচ্চিদানন্দ স্বামিজীগী পুন্সিনা অচঙবা খুদম অমা ওইরি হায়না ফোঙদোকখি‍। দত্ত পীথমনা থৱায়গী ওইবা লমজিংগা লোয়ননা মতমগী খোঙচৎপুসু য়াওহনবা অসিদা প্রধান মন্ত্রীনা অপেনবা ফোঙদোকখি‍। মফমসিদা লৈরিবা অচৌবা হনুমানগী লাইশঙ অসিদা ৩দি মেপ্পিং, খোঞ্জেল অমসুং মৈগী কুম্হৈ উৎপা য়াবগী মতিং লৈ মফমসিদা অচৌবা উচেকশিংগী লম্পাক অমা লৈবগা লোয়ননা মসিবু চলাইনবগী মতমগা চুনবা থৌওং অমা লৈরি হায়না মহাক্না হায়খি‍। দত্ত পীথম ঙসি ভেদ নৈননবা অচৌবা মফম অমা ওইবতা নত্তনা ইপা ইপুশিংনা থমবিরমবা ঈশৈ-নোংমাইবু মীওইবগী হকচাঙ ফনা থম্নবগীদমক কমদৌনা শীজিন্নগদগে হায়বা হীরমসিদা থবক পায়খৎলি হায়না প্রধান মন্ত্রীনা ফোঙদোকখি‍। “মহৌশাগীদমক কাঙলোন শীজিন্নবা, তেক্নোলোজীগা থৱায়গী ওইবা খোঙচৎপা পুনশিন্নবা, হায়রিবশিং অসিনা ইচঙ থৌরবা ভারতকী থৱায় ওইরিবনি‍। স্বামিজীগুম্বা লাইনীংবশিংগী হোৎনজমলগী মপালনা ঙসি লৈবাকসিগী নহাশিংনা মখোয়গী চৎনবীগী মতিং খঙবা ঙম্লিবা অমদি মদুবু মাঙদা পুখৎলিবসিদা ঐ নুংঙাইবা ফাওই,” হায়না শ্রী মোদীনা হায়খি‍। নীংতমবগী ৭৫শুবা চহিগী কুমওন থৌরম পাঙথোক্লিবা মতমসিদা স্বামিজীগী ৮০শুবা মপোক কুমওন থৌরম পাঙথোক্লি‍ হায়না ফোঙদোক্লদুনা প্রধান মন্ত্রীনা লাইনীংবশিংনা মতম পুম্নমক্তা ইশাগী হায়বা ৱাখল্লোনসিগী ৱাংম লান্দুনা পুম্নমক্কী হায়বা ৱাখল্লোনসিদা থবক তৌনবা পুক্নিং থৌগত্তুনা লাক্লি হায়বা ৱাফম থমখি‍। “ঙসি লৈবাক অসিনা ‘সবকা সাথ, সবকা বিকাস, সবকা বিস্বাস অমসুং সবকা প্রয়াস’ হায়রিবা লাইৱা অসিগা লোয়ননা অপুনবগী ফিরেপ অমা লৌমিন্ননবা কৌরক্লি‍। ঙসি লৈবাকসিনা মশাগী অরিবা মতমগী নাৎ-চৎনবীবু মাঙহন্দনা থম্লি, মসিবু য়োকখৎলি অমদি মসিবু অনৌবা মাইওন পীদুনা মতমগা চুনহন্নবা হোৎনরি‍,” হায়না মহাক্না মখা তাখি। প্রধান মন্ত্রীনা মখা তারদুনা ফোঙদোকখিবদা, “ঙসি ভারতকী মশক য়োগ অমসুং মসিগী নহাশিংনা তাক্লি‍। ঙসি মালেম অসিনা ঐখোয়গী স্তার্তঅপশিংদা তুংগীদমক মীৎয়েঙ থম্লি‍। ঐখোয়গী ইন্দস্ত্রী, ঐখোয়গী ‘মেক ইন ইন্দিয়া’ মালেমগী মঙলান কয়াগী মঙাল অমা ওইরক্লি‍। হায়রিবা ফিরেপশিং অসি ফংবা ঙম্নবগীদমক ঐখোয় হোৎনবা তাই‍। ঐখোয়গী থৱায়গী ওইবা মফমশিং অসিনা মায়কৈ অসিদা চঙশিনবদা পুক্নিং থৌগৎনবগী মফম অমা ওইহনবা ঐনা পাম্মি‍।” মহৌশাগী শক্তম ঙাক্ননবা অমসুং উচেকশিংগী য়াইফনবগীদমক মখোয়না পায়খৎলিবা থবকশিং শিংথারদুনা প্রধান মন্ত্রীনা দত্ত পীথমবু ঈশিং অমসুং তুরেলশিং ঙাক শেন্দুনা থম্নবগী মায়কৈদসু থবক পায়খৎপিনবা ৱাফম থমখি‍। দিস্ত্রিক্ত খুদিংদা অমৃথ সরোবর ৭৫ শেমগৎনবগী কেম্পেন অসিদা থৌদাং য়ানগীদমকসু মহাক্না হায়খি‍। স্বচ্চ ভারত অভিয়ানগী লমদা মখোয়না লৌরিবা থৌদাংগীদমকসু প্রধান মন্ত্রীনা শিংথাখি‍।
পি.এম.না বিল গেত্সপু আয়ুশমান ভারত দিজিতেল মিসন্দা থৌজাল লৈবা ৱাহৈ হায়রিবকপগীদমক থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা বিল গেত্সপু আয়ুশমান ভারত দিজিতেল মিসন্দা থৌজাল লৈবা ৱাহৈ হায়রিবকপগীদমক থাগৎপা ফোংদোকখ্রে। বিল গেত্সকী ত্বীতকী পাউখুমদা, প্রধান মন্ত্রীনা হায়খি; “আয়ুশমান ভারত দিজিতেল মিসন্দা থৌজাল লৈবা ৱাহৈ হায়রিবকপগীদমক @BillGates অদোম্বু থাগৎপা ফোংদোকচরি। হেলথ ইনফ্রাস্ত্রকচরদা হেন্না ফনবগীদমক তেক্নোলোজীগী খুদোংচাবা লৌনবগী য়াম্না চাউবা স্কোপ লৈরি অমসুং ভারতনা মাইকৈ অসিদা য়াম্না কন্না হোৎনরি”।
মন্ত্রীমন্দলনা নোর্থ ইস্তর্ন কাউন্সিলগী রিপোজিসন পাংথোকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা নোর্থ ইস্তর্ন কাউন্সিলগী এক্স-ওফিসিয়ো চেয়রমেন ওইনা কেন্দ্রগী য়ুমলৈ-কৈরৈ মন্ত্রীগী নোমিনেসনগীদমক মিনিস্ত্রী ওফ দিবেলপমেন্ত ওফ নোর্থ ইস্তর্ন রিজন (দোনর)গী প্রপোজেল অদু অয়াবা পীখ্রে। নোর্থ ইস্তর্ন কাউন্সিলদা অৱাং নোংপোক্কী রাজ্য নিপালগী রাজ্যপালশিং অমসুং মুখ্য মন্ত্রীশিংনা মীহুৎ ওইরি। মিনিস্তর ওফ স্তেত (ইন্দিপেন্দেন্ত চার্জ), মিনিস্ত্রী ওফ দোনরনা কাউন্সিল অসিগী ভাইস-চেয়রমেন ওইনা মথৌ তৌবদসু মন্ত্রীমন্দলনা অয়াবা পীখি। থেংনরিবা: এন.ই.সিনা রাজ্য অমসুং সেন্ত্রেল এজেন্সীগী থোংদা তোঙান তোঙানবা প্রোজেক্তশিং পায়খৎলি। হোম মিনিস্তরনা এন.ই.সিগী চেয়রমেন ওইবা অমসুং দোনর মিনিস্তরনা ভাইস – চেয়রমেন ওইবা অমদি অৱাং নোংপোক রাজ্যশিংগী রাজ্যপালশিং অমসুং মুখ্য মন্ত্রীশিংনা মেম্বর ওইবগা লোয়ননা অনৌবা এরেঞ্জমেন্তকী মখাদা ফোরম অমা শেমগনি মদুনা ইন্তর-স্তেতকী ৱাফমশিং হেন্না পাকথোক চাউথোক্না খন্ন-নৈনগনি। দ্রগ ত্রাফিক্কিং, আইন্না য়াদবা মওংদা খুৎসু-খুৎলায় ললোনবা, ঙমখৈগী চয়েৎনবা অসিনচীংবা ইন্তর-স্তেত ইশুশিং খন্ন-নৈননবা তোঙান তোঙানবা জোনেল কাউন্সিলশিংনা পায়খৎলিবা থবকশিং অদু এন.ই.সি.নসু পাংথোকপা ঙম্লগনি। এন.ই.সি.বু রিপোজিসন তৌবনা অৱাং নোংপোক লমদমগীদমক হেন্না ইফেক্তিব ওইবা বোদী অমা ওইহনবদা মতেং ওইরগনি। কাউন্সিল অসিনা মতম মতমগী মতুং ইন্না প্রোজেক্তশিং/স্কিমশিং ইমপ্লিমেন্ত তৌবদা নৌহৌনা য়েংশিনগনি। কেন্দ্র সরকারনা শিন্নরিবা থৌদাং অদুমক্কী শক্তি অদুমক কাউন্সিল অসিনা লৈগনি। য়ুমফম: এন.ই.সি. অসি নোর্থ ইস্তর্ন কাউন্সিল এক্ত, ১৯৭১গী মখাদা রাজ্যশিংগী মনুংদা থাক মান্ননা চাউখৎপা পুরক্নবা এপেক্স লেবেল বোদী অমা ওইনা লিংখৎখি। ২০০২গী এমেন্দমেন্তকী মতুংদা এন.ই.সি. অসি অৱাং নোংপোক লমদমগীদমক রিজনেল প্লানিং বোদী অমা ওইনা মথৌ তৌনবা শিন্নখি।
প্রধান মন্ত্রীনা দা. রাম মনোহর লোহিয়াবু মহাক্কী মপোক কুমওন্দা ইকায় খুম্নবা উৎখ্রে

প্রধান মন্ত্রী শ্রী নরেন্দ্র মোদীনা দা. রাম মনোহর লোহিয়াবু মহাক্কী মপোক কুমওন্দা ইকায় খুম্নবা উৎখ্রে। ত্বীৎ অমদা প্রধান মন্ত্রীনা হায়খি, “অথোইবা নিংতম লান্মী অমসুং সমাজকীদমক খনবীরম্বা দা রাম মনোহর লোহিয়া জীবু মহাক্কী মপোক কুমওন্দা ইকায় খুম্নজরি। মহাক্না মহাক্কী প্রোগ্রেসিব ওইবা ৱাখল্লোন্না লৈবাক অসিবু অনৌবা মায়কৈ পীবগী থবক তৌবীখি। লৈবাক্কীদমক মহাক্না কত্থোক্লম্বা অদুনা লৈবাক মীয়াম্বু পুক্নিং থৌগৎতুনা লৈরগনি।”
ভারত শিনবা থুংনা তোঙান তোঙানবা কুমহৈশিংগী তঞ্জানা লাকপদা প্রধানমন্ত্রীনা প্রজাদা য়াইফ পাওজেল পিখ্রে

ভারত শিনবা থুংনা তোঙান তোঙানবা কুমহৈশিংগী তঞ্জানা লাকপদা প্রধানমন্ত্রী শ্রী নরেন্দ্র মোদীনা প্রজাদা য়াইফ পাওজেল পিখ্রে । প্রধানমন্ত্রীনা হায়খি, “মকর সংক্রান্তিগী শেংলবা তঞ্জা অসিদা ভারত মচা খুদিংমক্কী মফমদা নুঙাইবা ফোংদোকচরি । পুম্নমক্কী মফমদা পোঙ্গলগী য়াইফ পাওজেল পিজরি! মেঘ বিহুনা লাকপদা য়াইফ পাওজেল পিজরি । নুঙাই য়াইফবা অমসুং থৌজালনা থল্লবা উত্তারায়ন অমা ওইবিয়ু ।”
প্রধান মন্ত্রীনা গুগলগী সি.ই.ও সুন্দর পিচাই উনখ্রে

প্রধান মন্ত্রী শ্রী নরেন্দ্র মোদীনা গুগলগী সি.ই.ও, শ্রী সুন্দর পিচাই উনখ্রে অমসুং ইন্নোবেসন অমসুং তেক্নোলোজি য়াওনা ৱাফম কয়া খন্নখ্রে। সুন্দর পিচাইগী ত্বিৎ অমগী পাউখুমদা, প্রধান মন্ত্রীনা ত্বিৎ তৌখি; “সুন্দর পিচাইগা উনবা অমসুং ইন্নোবেস অমসুং তেক্নোলোজি অমসুং অতোপ্পা হিরম কয়াদা ৱা খন্নবদা অপেনবা অমা পোকই। মীওইবা খুন্নাই নুংঙাইনবা অমসুং তুংকোইনা চৎনগদা চাউখৎ-থৌরাংগী থবকশিং পায়খৎনবা তেক্নোলোজি শীজিন্ননবা মালেম্না মখা তানা পুন্না থবক তৌমিন্নবা অসি য়াম্না মরুওই”।
লু-নান্না থম্বগীদমক প্রধান মন্ত্রীনা অরুনাচল প্রদেসকী জাংদা লৈবা গভর্নমেন্ত  সেকেন্দরি স্কুল থাগৎখ্রে

অরুনাচল প্রদেসকী জাংদা লৈবা গভর্নমেন্ত সেকেন্দরি স্কুল নিংথিনা তরু-তনান্না থম্বগীদমক প্রধান মন্ত্রী শ্রী নরেন্দ্র মোদীনা অপেনবা ফোঙদোকখ্রে। চীফ মিনিস্তর শ্রী পেমা খান্দুগী ত্বিৎ অমগী পাউখুমদা, প্রধান মন্ত্রীনা ত্বিৎ তৌখি: “য়েংবদা য়াম্না ফজরে! স্কুল অসিগী মহৈরোয়শিং অমসুং ওজাশিং থাগৎলি”।
পি.এম.না ৱেস্ত বেঙ্গালগী নদিয়াদা থোকখিবা লম্বীগী খুদোংথীবা থৌদোক্কী ভিক্তিমশিংদা পি.এম.এন.আর.এফ.তগী ক্ষেত্রীপুরোন লাওথোকখ্রে

পি.এম. নরেন্দ্র মোদীনা ৱেস্ত বেঙ্গালগী নদিয়াদা থোকখিবা লম্বীগী খুদোংথীবা থৌদোক অমদা মপুন্সি মাংখ্রবশিংগী ইমুং মনুংদা প্রাইম মিনিস্তরস নেস্নেল রিলিফ ফন্দ (পি.এম.এন.আর.এফ.)তগী ক্ষেত্রীপুরোন লাওথোকখ্রে। অশোকপশিংদা লুপা ৫০,০০০ পীরগনি। প্রধান মন্ত্রীগী ওফিসনা ত্বীত তৌখি; “প্রধান মন্ত্রীনা ৱেস্ত বেঙ্গালগী নদিয়াদা থোকখিবা লম্বীগী খুদোংথীবা থৌদোক অমদা মপুন্সি মাংখ্রবশিংগী ইমুং মনুংদা পি.এম.এন.আর.এফ.তগী ক্ষেত্রীপুরোন লাওথোকখ্রে। অশোকপশিংদা লুপা ৫০,০০০ পীরগনি”।
য়ু এ ইগী ফোরেন এফিয়র্স & ইন্তর্নেস্নেল কোওপরেসনগী মন্ত্রীনা প্রধান মন্ত্রীগা উনখ্রে

য়ু এ ইগী ফোরেন এফিয়র্স & ইন্তর্নেস্নেল কোওপরেসনগী মন্ত্রী ঐচ ঐচ সৈখ অব্দুলা বিন জায়েদ অল নাহয়ান্না প্রধান মন্ত্রী শ্রী নরেন্দ্র মোদীগা ঙসি উনখ্রে। মহাক্না অবু ধাবীগী ক্রাউন প্রিন্সনা থারকপা য়াইফ-পাউজেল অদু প্রধান মন্ত্রী মোদীগী মফমদা পাউদমখি। শক্নাইরবা অনিনা ত্রেদ অমসুং ইনভেস্তমেন্ত, দিফেন্স অমসুং পিপল-তু-পিপল তাইজ য়াওনা বাইলেতরেল কোওপরেসনগী রেঞ্জ অমদা ৱারী শানখি। মিনিস্তরনা ভারত্তা ইনর্জী, হাউজিং, ফুদ প্রোসেসিং অমসুং ইনফ্রাস্ত্রকচরগুম্বা সেক্তরশিংদা শেল থাদনীংবগী অপাম্বা ফোংদোকখি। ৬০ এম.এম.তি.পি.এ. গ্রীন ফিল্দ মেগা রিফাইনরী অমসুং পেত্রোকেমিকেল্স কমপ্লেক্সকীদমক ভারত্তা য়ু এস দোলর বিলিয়ন ৪৪ ইনভেস্ত তৌনবা এ.দি.এন.ও.সি.গী ৱারেপ অদু প্রধান মন্ত্রীনা থাগৎপা ফোংদোকখি অমদি মসিগা মরি লৈননা ঙসি অয়ুক য়ানা ৱারোল অমা খুৎয়েক পীনখিবা অদু তরাম্না ওকখি। লৈবাক্কী ইকোনোমী অমসুং যাইফ-থৌরাংদা ইন্দিয়ন কমুনিতীনা য়ু এ ইদা লৌরিবা থৌদাং অদু মন্ত্রীনা নোৎ তৌখি।
পি.এম.না প্রগতি মৈদান ইন্তিগ্রেতেদ ত্রাঞ্জিৎ কোরিদোর প্রোজেক্ত জুন ১৯দা মীয়ামদা কত্থোক্কনি

প্রধান মন্ত্রী শ্রী নরেন্দ্র মোদীনা জুন ১৯, ২০২২গী অয়ুক পুং ১০:৩০ তাবা মতমদা প্রগতি মৈদান ইন্তিগ্রেতদ ত্রাঞ্জিৎ কোরিদোর প্রোজেক্তগী মেন তনেল অমসুং অন্দরপাস মঙা লৈবাক মীয়ামদা কত্থোক্কদৌরি‍। থৌরম অদুদা মহাক্না মীয়ামগী মফমদসু ৱা ঙাঙগনি‍। ইন্তিগ্রেতেদ ত্রাঞ্জিৎ কোরিদোর অসি প্রগতি মৈদান রিদেভেলপমেন্ত প্রোজেক্তকী শরুক অমনি‍। প্রগতি মৈদান ইন্তিগ্রেতেদ ত্রাঞ্জিৎ কোরিদোর প্রোজেক্ত অসি কেন্দ্র লৈঙাক্না অচঙবা শেল পুম্নমক পুথোক্তুনা লুপা করোর ৯২০ হেন্না চঙনা শেমগৎপনি‍। মসি প্রগতি মৈদান্দা শেমগৎলিপা অনৌবা মালেমগী থাক্কী একজিবিসন অমসুং কনভেন্সন সেন্তরশিংদা অয়েৎ অপন লৈতনা অমদি কোম্না চঙবা য়াননবা পান্দম থম্লগা শেমগৎপনি অমদি মসিনা প্রগতি মৈদান্দা পাঙথোকপা থৌরমশিংদা এ্জিবিতর অমসুং য়েংবা লাক্লিবশিংনা লায়না শরুক য়াহনবা ঙমহল্লগনি‍। অদুম ওইনমক, প্রোজেক্ত অসিগী কান্নবদি প্রগতি মৈদান্দগী হেন্না পাক চাউরি মরমদি মসিনা অয়েৎ অপন লৈতনা গারী চৎপা য়াহন্দুনা লম্বী চৎলিবশিংদা মতম অমসুং শেল চঙবা য়াম্না হন্থহনগনি‍। মসি ময়োল্লমগী ইনফ্রাস্ত্রকচরদা অওনবা পুরক্তুনা মীয়ামগী হিংবদা কোমহন্নবা পান্দমদা লৈঙাক্না পায়খৎলিবা থৌরাংশিংগী শরুক অমনি‍। মেন তনেল অসিনা রিং রোদ অমদি ইন্দিয়া গেৎ অনিবু পুরানা কিলা রোদ অমসুং প্রগতি মৈদান ফাওদুনা শম্নহল্লি‍। লেন তরুক থোক্না খায়দোক্লবা তনেল অসিগী প্রগতি মৈদান্দা লৈরিবা অচৌবা বেজমেন্ত পার্কিংদা চঙফম য়াওনা তোঙান তোঙানবা পান্দমশিং লৈরি‍। তনেল অসিগী তোপ তোপ্পা মচাক অমা হায়রগদি পার্কিং লোৎকী মায়কৈ অনিমক্তগী গারী লায়না চত্থোক চৎশিন তৌবা য়াননবা মেন তনেল অসিগী মখাদা ক্রোস তনেল অনি শেমগৎলিবসিনি‍। মসিদা স্মার্ত ফাইয়র মেনেজমেন্ত, মোদর্ন ভেন্তিলেসন অমসুং ওতোমেতেদ দ্রেনেজ, দিজিতেল ওইনা কন্ত্রোল তৌবা সি.সি.তি.বি. অমসুং তনেল মনুংগী পব্লিক এনাউন্সমেন্ত সিস্তেম্নচিংবা য়াওনা অয়েৎ অপন লৈতনা চত্থোক চৎশিন য়াননবা খ্বাইদগী নৌবা মালেমগী থাক্কী ফেসিলিতীশিং য়াওরি‍। মতম কুইনা ঙাইদুনা লৈরক্লবা তনেল অসিনা মশাগী কেপাসিতীদগী কা হেন্না শীজিন্নরবা ভাইরোন মার্গগী অতোপ্পা লম্বী অমা ওইনা লৈদুনা ভাইরোন মার্গকী ত্রাফিক মশিংগী তঙ্খায় হেন্না মসিদা চৎনরকপা য়াই হায়না পানরি‍। তনেল অসিগা লোয়ননা অন্দরপাস তরুক – মথউরা রোদতা মরি অমসি ভাইরোন মার্গতা অমা অমসুং রিং রোদ অমদি ভাইরোন মার্গ ইন্তরসেক্সন্দা অমা লৈগনি‍।
হয়েং প্রধান মন্ত্রীনা রাষ্ট্রপতি ইমানুয়েল মেক্রোনবু বরানাসীদা তরাম্না ওক্কনি

হয়েং অয়ুক প্রধান মন্ত্রী শ্রী নরেন্দ্র মোদীনা রাষ্ট্রপতি ইমানুয়েল মেক্রোনবু বরানাসীদা তরাম্না ওক্কনি। লুচিংবা অনিনা মির্জাপুরগীদমক খোংশানগনি, বরানাসীদা হন্দ্রিঙৈগী মাংওইননা মখোয়না মফম অদুদা সোলর পৱার প্লান্ত অমা শঙ্গাগনি। বরানসীদা লুচিংবা অনিমক্না দীন দয়াল হস্থকলা সনকুলদা চৎকনি। মখোয়না আর্তিসিয়ানশিংগা ৱারি শান্নগনি অমসুং মখোয়গী পোত্থোকশিং অদুগী লাইব দেমোন্সত্রেসন অমা য়েংগনি। তুংদা প্রধান মন্ত্রী মোদী অমসুং রাষ্ট্রপতি মেক্রোন্না বরানসীদা লৈরিবা মমিং চৎলবা অসি ঘাৎতা থুংলুগনি, মফম অদুদা মখোয়না গঙ্গাগী ইচেলদা হি অমা তোংদুনা চৎকনি অমসুং পুৱারি ওইরবা দশআশ্বামেধ ঘাৎতা লোইশিনগনি। ফ্রান্সকী রাষ্ট্রপতিবু ইকায় খুম্নদুনা প্রধান মন্ত্রী মোদীনা চাক্লেন অমা হোস্ত তৌগনি। নুমীৎ য়ুংবা মতুংদা প্রধান মন্ত্রীনা বরানসীগী মদুৱাড়ী রেলৱে স্তেসন অমসুং পতনাগী মরক্তা ত্রেন অমা লমথাগনি। মহাক্না তোঙান তোঙানবা দিব্লপমেন্ত প্রোজেক্তশিং হৌদোক্কনি অমসুং বরানসীগী দি এল দবল্যু গ্রাউন্দা পাংথোকপা মীয়ামগী মীফম অমদা ৱা ঙাংগনি।
এজুকেসন সেক্তরদা খন্ননবা প্রধান মন্ত্রী মোদীনা রিভ্যু মীতিং অমা পাংথোকখ্রে

নেস্নেল এজুকেসন পোলিসী (এন.ই.পি.) য়াওনা এজুকেসন সেক্তরদা দরকার ওইরিবা থবকশিং অমসুং অহোংবশিংগী মতাংদা কুপ্না খন্ননবা মীফম অমা ঙসি প্রধান মন্ত্রী নরেন্দ্র মোদীনা পাংথোকখ্রে। এজুকেসন সেক্তরদা তেক্নোলোজী শীজিন্নবা অমসুং ওন-লাইন ক্লাসশিং, এজুকেসন পোর্তেল অমসুং অখন্নবা এজুকেসনগী চেন্নেলশিংদা ক্লাসশিংগী থৌরম শন্দোক্তুনা লাইরিক তাকপী-তম্বীবগী থবক হেনগৎহন্নবগী মতাংদা মরুওইনা খন্নখি। অফবা মগুন লৈবা এজুকেসন ফংহন্দুনা, ইলিমেন্তরী এজুকেসনগী মগুন হেনগৎহন্দুনা, লোল কয়াদা মীৎয়েং চংবা অনৌবা নেস্নেল করিকুলম ফ্রেমৱার্ক অমগী খূৎথাংদা, ২১শুবা চহিচাগী লৌশিং কয়া, শান্নবা অমসুং কলা পুনশিনবা, অকোয়বগী ফিবমগী ৱাফমশিংগী মান্নবা এজুকেসন ফংহন্নবা মীফম অদুদা মরুওইনা খন্নখি। ওনলাইন মোদ, তি ভি চেন্নেলশিং, রেদিও, ব্রোর্দকাস্তশিং য়াওনা স্কুল অমসুং অৱাংবা থাকশিংদা তোঙান-তোঙানবা মখলগী লাইরিক তম্বীবগী মওংশিংদা তেক্নোলোজী শীজিন্নবা অমসুং শীজিন্নবা হেনগৎহন্নবগী মতাংদা খন্নখি। ভারতকী কলচর অমসুং চৎনবীদা হৌজিক ওইরিবা ফিবম অসি মমি তাহন্দুনা, ভারতকী লাইরিক-লাইশু তম্বগী থাক অসি মালেমগী খ্বাইদগী ফবা থাকশিংগা মান্ননা থম্নবা অৱাংবা থাক্কী মহৈ-মশিং তম্বগী হৌজিক লৈরিবা ফিবম অওনবা পুরক্নবা খন্নখি। পুম্নমক অসিগী মথক্ত, পীক্লিবা অঙাংশিং চেকশিনবা অমসুং লাইরিক তম্বীবা, লাইরিক ময়েক অমসুং মশীং খঙহনবা, হৌজিক চৎনরিবা লাইরিক তাকপী-তম্বীবগী মওংদা চুশিন্নহনবা, ঙন্না ভোকেসনেল এজুকেসন ফংহন্দুনা পাকচাউরবা ভারতকী কলচর অমসুং লোন ঙাক্নবা হোৎনবদা অখন্নবা মীৎয়েং থমখি। মী খুদিংমক্ত অৱাংবা থাক্কী মহৈ-মশিং ফংহন্দুনা লৌশিং লৈনবা খুন্নাই অমা ওইহন্দুনা ভারত অসি ‘মালেমগী লৌশিংগী সুপর পাৱর’ অমা শেমগৎনবা এজুকেসনগী অহোংবশিং পুরক্নবা মীফম অদুদা ৱারেপ লৌখি। হায়রিবা পান্দমশিং অসি ফংবা ঙম্নবা অমসুং এজুকেসনগী লমদা মতিক চাবা লৈঙাক অমা লৈহনবা ঙম্নবা আর্তিফিসিয়েল ইন্তিলিজেন্স য়াওনা তেক্নোলোজি শীজিন্নবা পুক্নিং থৌগৎকদবনি।
প্রধান মন্ত্রীনা রোম অমসুং গ্লাসগো খোঙচৎকা মাংওইননা খোঙশান্দ্রিঙৈগী ৱারোল

ঐহাক্না হিস এক্সেলেন্সী, প্রধান মন্ত্রী, মারিও দ্রাঘীনা লাকপীনবা পাউজেল্লকপগী মতুং ইন্না ওক্তোবর ২৯-৩১, ২০২১দা রোম, ইতালী অমসুং ভেতিকান সিতীগী খোঙচৎ অমা চৎকনি। মসিগী মখা তারকপা ওইনা, হিস এক্সেলেন্সী, প্রধান মন্ত্রী, বোরিস জোন্সন্না লাকপীনবা পাউজেল্লকপগী মতুং ইন্না ঐহাক্না য়ুনাইতেদ কিংদমগী গ্লাসগোদা নবেম্বর ১-২দা অমুক্কা চৎকনি। ঐহাক্না রোমদা ১৬শুবা জি.-২০ লীদর্স সম্মিত্তা শরুক য়াগনি অমসুং মসিদা ঐহাক্না মালেমগী শেন্মিৎলোন অমসুং হকশেলনা লাইচত্তগী ফগৎলকপা, তুং-কোইনা চৎপা চাউখৎপা অমসুং অইং-অশাগী মতাংদা জি.২০গী অতোপ্পা লুচিংবশিংনা খন্ন-নৈনবদা শরুক য়াগনি। মসিনা ইং ২০২০দা লাইচৎ হেক থোক্লকখিবদগী হকথেংননা থেংনদুনা পাংথোকপা অহানবা জি.২০ সম্মিৎ ওইগনি অমসুং মালেমগী হৌজিক ওইরিবা ফিভমগী মতাংদা ঐখোয়দা ময়েক শেংনা খঙহনবগা লোয়ননা জি.২০না শেন্মিৎলোনবু নীংহন্নদবা নাইদনা মপাঙ্গল হেন্না কনখৎহন্নবা ইঞ্জিন অমা মতৌ করম্না ওইবা য়াগদগে হায়বগী মতাংদা ৱাখল্লোন লান্নদুনা লাইচৎ অসিদগী থোক্লক্তুনা মীয়াম পুন্না শেমগৎ-শাগৎমিন্নবা অমসুং তুং-কোইনা চৎহন্নবা হোৎনবদা তেংবাংগনি। ঐহাক্না ইতালীগী খোঙচত্তা লৈরিঙৈদা হিস হোলিনেস পোপ ফ্রান্সিস অমসুং সেক্রেতরী ওফ স্তেত, হিস ইমিনেন্স কার্দিনেল পিত্রো পেরোলিন উন্ননবা ভেতিকান সিতীদসু চৎকনি। ঐহাক্না জি.২০ সম্মিৎকা লোয়ন-লোয়ননা অতোপ্পা পার্তনর লৈবাকশিংগী লুচিংবশিংগা উন্নদুনা মখোয়গা ভারতকা লৈনরিবা বাইলেতরেল রিলেসন্দা চাউখৎপা লাকপশিংগী মতাংদা ৱারী শাগনি। জি.২০ সম্মিৎনা ওক্তোবর ৩১দা লোইরবা তুংদা, ঐহাক্না য়ুনাইতেদ নেসন্স ফ্রেমৱর্ক কনভেন্সন ওন ক্লাইমেত চেঞ্জ (য়ু.এন.এফ.সি.সি.সি.)কী ২৬শুবা কনফরেন্স ওফ পার্তীজ (কোপ-২৬)তা শরুক য়ানবগীদমক্তা গ্লাগোগীদমক্তা অমুক খোঙশানগনি। ঐহাক্না মালেম শিনবা থুংবগী লৈঙাক/লম ১২০গী মকোক-থোংবশিংগা লোয়ননা নবেম্বর ১-২, ২০২১দা পাংথোক্কদবা “ৱর্ল্দ লীদর্স সম্মিৎ” (দবল্যু.এল.এস.) মিংথোনবা কোপ-২৬কী অৱাংবা থাক্কী মীফম অমসু শরুক য়াগনি। মহৌশাগা নুংশি-চান্ননা লৈমিন্নবা অমসুং গ্রহবু থম্মোই শেংনা ইকায় খুম্নবগী ঐখোয়গী চৎনবীগী মতুং ইন্না, ঐখোয়না অশেংবা অমসুং নৌনা অমুক্কা শিজিন্নবা য়াবা ইনর্জী, ইনর্জী ইফিসিএন্সী, উমং য়োকখৎপা অমসুং বাইও-দাইভর্সিতী পাকথোক চাউথোকহন্নবা মিৎয়েং শানবা থবক-থৌরম কয়া পাংথোক্লি। ক্লাইমেত এদাপ্তেসন, মিতিগেসন অমসুং রেজিলিএন্স অমসুং লৈবাক কয়াগী মরক্তা মরী শাগৎপগী মতাংদা পুন্না হোৎনমিন্নবগী হীরমদা মমাংদা পাংথোকখিদ্রিবা অনৌবা থবক কয়া ঙসিদি ভারতনা পাংথোক্লি। ইন্সতোল্দ রিন্যুএবল ইনর্জী, নুংশিৎ অমসুং সোলর ইনর্জী কেপাসিতীগী মতাংদা ভারত অসি মালেমগী মকোক থোংবা লৈবাকশিংগী মনুংদা অমা ওইরিবনি। অইং-অশাগী মতাংদা পাংথোকপা থবকশিংদা ভারতকী শীংথানীংঙাই ওইরবা থৌওংশিং অমসুং ঐখোয়গী মাই-পাকপশিংবু ঐহাক্না দবল্যু.এল.এস.তা পুথোক্তুনা মীয়ামদা পাউদমগনি। কার্বন স্পেসপু চপ মান্নবা য়েন্থোকপা, অমাং অতা থোকপা হন্থহনবদা শৌগৎপা অমসুং চান্নবা হোৎনবা অমসুং রেজিলিএন্স লৈহন্নবা তঙাই ফদবা খোঙথাং, শেল-থুম শাগৎপা, তেক্নোলোজী পীনবা অমসুং গ্রীন অমসুং ইনক্লুসিব গ্রোথকীদমক্তা তুং-কোইনা চৎকদবা পুন্সি মহিংগী মরু ওইবশিং য়াওনা অইং-অশাগী হীরমদা পাক-চাউনা মিৎয়েং চঙবগী তঙাই ফদবশিংসু ঐহাক্না পুথোক্কনি। কোপ-২৬ সম্মিৎনা পার্ত্নর লৈবাকশিংগী লুচিংবা, অনৌবা থৌওং পুথোকপা অমসুং ইন্তর-গবর্নমেন্তেল ওর্গনাইজেসন য়াওনা স্তেকহোলদর খুদিংগা উন্নদুনা ঐখোয়গী ক্লিন গ্রোথকী খোঙজেল হেনগৎহন্নবা মখা তানা পাংথোকপা য়াবা থৌওংশিংগী মতাংদা খন্ন-নৈনবগী খুদোংচাবা অমা পীগনি।
মন্ত্রীমন্দলনা ভারত অমসুং মোরোক্কোগী মরক্তা নহারোলগী ৱাফমশিংদা তেংবাং পীননবা য়ানা ৱারোল অদু শকখঙখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং মোরোক্কোগী মরক্তা নহারোলগী ৱাফমশিংদা তেংবাং পীননবা ২০১৯গী ফেব্রুৱারীদা খুৎয়েক পীনখিবা য়ানা ৱারোল অদু শকখঙখ্রে। য়ানা ৱারোল অসিগী পান্দমদি থৌরমশিংদা শরুক য়াবা, ইনফোর্মেশন অমসুং ৱাখল্লোন শেয়র তৌবা অমদি য়ুথ একচেঞ্জ তৌবগী খুত্থাংদা নহারোলগী ৱাফমশিংদা লৈবাক অনিগী মরক্তা তেংবাং পীনবা হেঙ্গৎহনবা অমদি পুক্নিং থৌগৎপনি। নহারোলগী ৱাফমশিংদা তেংবাং পীনগদবা লমশিংদা য়াওরিবশিংদি: • নহারোলগী প্রোগ্রামশিং শিল-লাংবা; • ইন্তর্নেস্নেল কনফরেন্সশিং অমসুং সেমিনারশিংদা বার্তন চৎনবা; • প্রিন্ত তৌরবা পোৎলমশিং, ফিল্মশিং, এক্সপিরিয়েন্সশিং, রিসর্স অমসুং অতোপ্পা ইনফোর্মেশন একচেঞ্জ তৌনবা; • য়ুথ কেম্পশিং, য়ুথ ফেস্তিবেলশিং অমদি অতোপ্পা তেংবাং পীনগদবা নহারোলগী থৌরমশিংদা শরুক য়াবা। ২০১৯দগী হৌরগা লৈবাক অনিমক্না চহীগী ওইনা নহারোল মীহুৎ মশিং ২০ নুমীৎ তরানিদগী হেন্দবা মতম অমগীদমক একচেঞ্জ তৌননবসু য়ানা ৱারোল অসিদা পল্লি।
মন্ত্রীমন্দলনা তুং কোইবা আর্বান দিবেলপমেন্তকী লমদা তেক্নিকেলগী ওইবা তেংবাং পীননবা ভারত অমসুং য়ুনাইতেদ কিংদমগী মরক্তা তৌনবা য়ানা চেরোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলদা তুং কোইবা আর্বান দিবেলপমেন্তকী লমদা তেক্নিকেলগী তেংবাং পীননবা ভারত অমসুং য়ুনাইতেদ কিংদমগী মরক্তা এপ্রিল ২০১৮দা খুয়েক পীনখিবা য়ানা চেরোল অমগী মরমদা খঙহনখ্রে। অকুপ্পা ৱারোলঃ য়ানা ৱারোল অসিগী পান্দম অসি তুং কোইবা আর্বান দিবেলপমেন্তকী লমদা ভারত অমসুং য়ুনাইতেদ কিংদমগী মরক্তা ইন্সতিত্যুস্নেল কোর্পোরেসন ফংহনবা মপাঙ্গল হেনগৎহনবনি। তেংবাং পীনবা অসিদা স্মার্ত সিতী শেমগৎ-শাগৎপা, সোলিদ ৱেস্ত মেনেজমেন্ত, অকোইবগী ফিভমগা চুনবা অহোংবা য়ুম, ৱেস্ত ৱাতর মেনেজমেন্ত, আর্বান ইন্সতিত্যুসনশিংগী কেপাসিতী বিলদিং, আর্বানগী মফমশিংদা স্কিল দিবেলপমেন্ত, আর্বান মোবিলিতী, ইন্তিলিজেন্ত ত্রান্সপোর্ত সিস্তেম অমসুং ত্রান্সিৎ-ওরিয়েন্তেদ দিবেলপমেন্ত, শেনমিৎলোন্দা ইনোবেসন য়ৌশিনবা অমসুং মরি লৈনবা লমশিং য়াওরি। মাইকৈ অনিমক্না লমশিং অসিদা তেংবাং পীনবদা অপাম্বা ফোংদোক্নখি। থবক্তা ওন্থোকপগী লালোং: য়ানা ৱারোল অসিগী মখাদা ভারত-য়ু.কে. অপুনবা ৱার্কিং গ্রুপ (জে.দবল্যু.জি.) অমা শেমগনি মদুনা য়ানা ৱারোল অসিগী ফ্রেমৱর্ক্কী মনুংদা তেংবাং পীনবদা লালোং অমসুং থৌরম পরেং শেমগনি। আর্বান দিবেলপমেন্তকী অপুনবা ৱর্কিং গ্রুপ অসিনা চহিদা মীফম অমুরক পাংথোক্কনি হায়না থাজবা থম্লি। মীফম অদু ভারত অমসুং য়ু.কে.দা মথং-মনাও নাইনা পাংথোক্কনি। মরু ওইবা শাফুঃ য়ানা ৱারোল অসিনা লৈবাক অনিগী মরক্তা তুং কোইবা আর্বান দিবেলপমেন্তকী লমদা অচেৎপা, কুইনা চৎকদবা নাকল অনিগী ওইবা তেংবাং পীনবদা পুক্নীং থৌগৎকনি। বেনিফিসরীশিং: য়ানা ৱারোল অসিদগী স্মার্ত সিতী শেমগৎপা, সোলিদ ৱেস্ত মেনেজমেন্ত, অকোইবগী ফিভমগা চুনবা অহোংবা য়ুম, ৱেস্ত ৱাতর মেনেজমেন্ত, আর্বানগী মফমশিংদা স্কিল দিবেলপমেন্ত, আর্বান মোবিলিতী, ইন্তিলিজেন্ত ত্রান্সপোর্ত সিস্তেম অমসুং ত্রান্সিৎ-ওরিয়েন্তেদ দিবেলপমেন্তা থবক পীবা ঙম্লগনি হায়না থাজবা থম্লি।
প্রধান মন্ত্রীনা জাপানগী প্রধান মন্ত্রী ঐচ.ই. ফুমিও কিশিদাবু কোবিদ-১৯দগী অথুবদা ফবা ওইরসনু হায়না থৌনিজরি

প্রধান মন্ত্রী, শ্রী নরেন্দ্র মোদীনা জাপানগী প্রধান মন্ত্রী ঐচ.ই. ফুমিও কিশিদাবু কোবিদ-১৯দগী অথুবদা ফবা ওইরসনু হায়না থৌনিজরি। ত্বীৎ অমদা প্রধান মন্ত্রীনা হায়খি; "ঐহাক্কী মরুপ প্রধান মন্ত্রী ফুমিও কিশিদাবু কোবিদ-১৯দগী অথুবদা ফবা ওইরসনু হায়না নিজরি।"
ওনমনা লাকপদা প্রধান মন্ত্রীনা মীয়ামদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা ওনমগী কুহ্মৈনা লাকপদা মীপুম খুদিংমক্তা মরু ওইনা কেরলাগী মীয়াম অমসুং মালেম শিনবা থুংবদা লৈরিবা মলয়ালি ফুরুপতা য়াইফ-পাউজেল পীখ্রে। ত্বিত অমদা প্রধান মন্ত্রীনা হায়খি; “ওনমনা লাকপদা মীপুম খুদিংমক্তা, মরু ওইনা কেরলাগী মীয়াম অমসুং মালেম শিনবা থুংবদা লৈরিবা মলয়ালি ফুরুপতা য়াইফ-পাউজেল পীজরি। কুহ্মৈ অসিনা মহৌশা লাইরেম্বী অমসুং ঐখোয়গী হোৎনবা কনবা লৌমীশিংগী মরু ওইবা থৌদাং অদু নীংশিংহল্লি। ওনমনা লাকপগা ইরোইননা ঐখোয়গী খুন্নাইদা তংদু লৈতাবা পুরকপা ওইরসনু।”
পি.এম.না মার্চ ১১-১২দা গুজরাত্তা চৎকদৌরি

প্রধান মন্ত্রী শ্রী নরেন্দ্র মোদীনা মার্চ ১১-১২, ২০২২দা গুজরাত্তা চৎকদৌরি। মার্চ ১১গী নুমিদাং ৱাইরম পুং ৪ তাবা মতমদা প্রধান মন্ত্রীনা গুজরাত পঞ্চায়ৎ মহাসম্মেলনদা শরুক য়াগদৌরি অমসুং মীতিন অদুদা ৱা ঙাংগনি। প্রধান মন্ত্রীনা মার্চ ১২গী অয়ুক পুং ১১ তাবা মতমদা জাতিদা রাস্ত্রীয় রক্ষা য়ুনিভর্সিতী (আর.আর.য়ু)গী বিল্দিং খুৎশিন্নগনি। মহাক্না অথোইবা মীথুংলেন অমা ওইনা আর.আর,য়ু.গী অহানবা কনভোকেসন্দা ৱা ঙাংগনি। নুমিদাং ৱাইরম পুং ৬:৩০ তাবা মতমদা প্রধান মন্ত্রীনা ১১শুবা খেল মহাকুম্ভ হৌদোক্কনি অমসুং থৌরম অসিদা ৱা ঙাংগনি। গুজরাত্তা জিলা পঞ্চাবৎ ৩৩, তলুকা ২৪৮ অমসুং গ্রাম পঞ্চায়ৎ ১৪,৫০০ হেন্না লৈবগা লোয়ননা পঞ্চায়তি রাজ স্ত্রকচর অসি তায়র অহুম লৈ। ‘গুজরাত পঞ্চায়ৎ মহাসম্মেলন’ অপনু গাম, অপনু গৌরব’ অসিদা রাজ্য অসিদা লৈরিবা পঞ্চায়তি রাজ স্ত্রকচরগী তায়র অহুমদগী মীহুৎ লাখ ১ হেনবনা শরুক য়াবা উবা ফংগনি। পোলিসিং, ক্রিমিনেল জস্তিস অমসুং করেক্সনেল এদমিনিস্ত্রেসনগী তোঙান-তোঙানবা ৱিংশিংদা হায় ক্বালিতী ত্রেন্দ মেনপাৱর মথৌ তারিবা অদু থুংহন্নবা রাস্ত্রীয় রক্ষা য়ুনিভর্সিতী (আর.আর.য়ু) লিংখৎখি। সরকারনা ২০১০ গুজরাত সরকারনা লিংখৎখিবা রক্ষা শক্তি য়ুনিভর্সিতী অসি অপগ্রেদ তৌদুনা রাস্ত্রীয় রক্ষা য়ুনিভর্সিতী হায়না মীংথোন্দুনা নেস্নেল পুলিস য়ুনিভর্সিতী অমা লিংখৎখি। জাতিগী ওইনা মরু ওইবা ইন্সতিত্যুসন অমা ওইরিবা য়ুনিভর্সিতী অসি ২০২০গী ওক্তোবর ১দগী ওপরেসন তৌবা হৌখি। য়ুনিভর্সিতী অসিনা ইন্দস্ত্রীদগী লৌশিং অমসুং রিসোর্সশিং লৌদুনা প্রাইবেৎ সেক্তরগা লোয়ননা সীনর্জীশিং দিবেলপ তৌগনি অমসুং পুলিস অমসুং সেক্যুরিতীগা মরী লৈনবা তোঙান-তোঙানবা লমশিংদা সেন্তর ফোর এক্সিলেন্স লিংখৎকনি। আর.আর.য়ু.না পুলিস সাইন্স অমসুং মেনেজমেন্ত, ক্রিমিনেল লো অমসুং জস্তিস, সাইবর সাইকোলোজী, ইনফোর্মেসন তেক্নোলোজী, আর্তিফিসিএল ইন্তেলিজেন্স অমসুং সাইবর সেক্যুরিতী, ক্রাইম ইনভেস্তিগেসন, স্ত্রেতেজিক লেংগ্বেজ, ইন্তর্নেল দিফেন্স অমসুং স্ত্রেতেজীশিং, ফিজিকেল এজুকেসন অমসুং স্পোর্তস, কোস্তেল অমসুং মেরিন সেক্যুরিতী অসিগুম্বা পোলিসিং অমসুং ইন্তর্নেল সেক্যুরিতীগী তোঙান-ওঙানব লমশিংদা দিপ্লোমাদগী দোক্তরেৎকী থাক ফাওবগী একাদেমিক প্রোগ্রামশিং ফংহল্লি। হৌজিক্কী ওইনা রাজ্য ১৮দগী মহৈরোয় ৮২২না প্রোগ্রামশিং অসিদা এনরোল তৌখ্রে। স্পোর্তস ১৬ অমসুং শরুক য়াবা মীওই লাখ ১৩গা লোয়ননা ২০১০দগী গুজরাত্তা মতম অদুগী মুখ্য মন্ত্রী শ্রী নরেন্দ্র মোদীগী মীৎয়েং শান্না উবা ঙম্বা লীচিং মখাদা হৌখিবা খেল মহাকুম্ভা অসি ঙসিদি জেনরেল স্পোর্তস ৩৬ অমসুং পেরা স্পোর্তস ২৬ কোনশিনবা ঙম্লে। শান্নরোয় লাখ ৪৫ হেনবনা ১১শুবা খেল মহাকুম্ভ অসিগীদমক রেজিস্তর তৌখি। ল মহাকুম্ভ অসিনা গুজরাত্তা স্পোর্তস ইকোসিস্তেমবু রিভোল্যুসনাইজ তৌখি। চহিগী অকক্নবা লৈহনদনা মসিদা থা অমা চুপ্না চত্থগদবা তোঙান-তোঙানবা ইভেন্তশিংদা রাজ্য অসিগী মীওই কয়ানা শরুক য়াবা উবা ফংগনি। মসিদা কবাদ্দী, খো-খো, থৌরি চীংনবী, য়োগসনস, মল্লাখম্ভ অসিগুম্বা ত্রেদিস্নেল স্পোর্তসশিং অমসুং আর্তিস্তিক স্কেতিং, তেনিস অমসুং ফেন্সিং অসিগুম্বা মোদর্ন স্পোর্তসকী তোপ-তোপ্পা অপুনবা অমনি। মসিদনা গ্রাসরুৎ লেবেলদা স্পোর্তসকী অনৌবা তেলেন্ত মশক খঙদোকপদা মরু ওইবা থৌদাং অমা লৌখি। মসিনা গুজরাত্তা পেরা স্পোর্তসকী শাহৌ অমসু পীখি।